જો કે કમસે કમ માનવજાત માટે તો બ્રહ્માંડનું કેન્દ્ર સૂર્ય જ છે. સૂર્ય વિના પૃથ્વીના ગોળા ઉપર વસતા મોટા ભાગના સજીવોનું અસ્તિત્વ જ ન હોઈ શકે. આપણે સૂર્યનો પ્રકાશ અને ગરમી અનુભવીએ છીએ પરંતુ આગના ધગધગતા ગોળા જેવો હોવાને કારણે આપણે નરી આંખે સૂર્યને જોઈ શકતા નથી કે તેની નજીક જઈ શકતા નથી. આથી જેના આધારે આપણું જીવન ટકેલું છે, એવા સૂર્ય વિષે આપણી પાસે પ્રમાણમાં બહુ ઓછી માહિતી છે! આ પણ એક વિરોધાભાસ જ ગણાય.